Synlig ruset mister den 57 år gamle bussjåføren kontroll over kjøretøyet og dundrer inn i et bolighus.

Shaun Murphy (57) er tiltalt for diverse forhold etter å ha blitt avslørt i å røyke dop bak rattet på den 35 tonn tunge bussen, ifølge Channel 9.

Bussen braste over forttauskanten og gjennom to gjerder. FOTO:

Mareritt-turen skjedde i byen Penrith i Australia 15. juni.

Overvåkingsbilder viser at han røyker en pipe som senere viste seg å inneholde syntetisk cannabis. Murphy gjør et forsøk på å styre bussen, men besvimer og har ingen kontroll over doningen.

Se overvåkingsvideoen fra bussen øverst i saken.

LES OGSÅ: Syntetisk dop florerer på markedet

Like etter raser bussen gjennom to gjerder og inn i et hus i byen. En familie på tre var i huset da ulykken skjedde.

Det var passasjerer i bussen mens sjåføren røykte, men bussen var tom da ulykken skjedde. Utrolig nok ble ingen på gaten eller i huset skadd.

Murphy er ifølge sin advokat en svært angrende synder.

– Han er ekstremt angrende for sin oppførsel. Han er veldig lettet over at ingen ble skadd i kollisjonen, sier forsvareren til CNN.

Murphy erklærte seg skylding da rettssaken mot ham startet. Han innrømmet å ha røyket syntetisk cannabis på jobb, og han testet også positivt for morfin og metamfetamin.

Det ble også beslaglagt 2.5 kilo syntetisk cannabis hjemme hos Murphy i etterkant av ulykken.

Ledelsen for selskapet Busways har hatt tillit til Murphys forklaring at han led av en sykdom. Først etter innrømmelsen i retten mistet han jobben.

Murphy vil få straffeutmålingen fredag.